સુત્રોના કહેવા પ્રમાણે ખોલડધામ નરેશ આ સંસ્થાને રાજકારણથી દૂર રાખવા જ માંગતા હતા. પરંતુ આમ પણ નરેશ પટેલ મૂળ કોંગ્રેસી છે. તેના મોટાભાગના ટ્રસ્ટીઓ કોંગ્રેસ સાથે નાતો ધરાવે છે. આ સિવાય હમણા ગયેલી વિધાનસભાની ચૂંટણીમાં નરેશ પટેલના પુત્રએ કોંગ્રેસને ટેકો આપ્યો હતો અને પ્રમુખ પરેશ ગજેરા કોંગ્રેસના કોર્પોરેટર રહી ચુંક્યા છે. જો કે એકાએક તે ભાજપ સરકારમા ઢળી પડ્યાં હતા અને ટ્રસ્ટમાં વધુ પડતું ભગવાકરણ ઘૂસાડી દેવાયું હતું. ભાજપ સાથે ઘરોબો વધારી પોતાની મનમાની પણ કરી લેતા હોવાનું આધારભૂત સુત્રો જણાવી રહ્યાં છે, માટે ખોડલધામની શાખ બચી રહે તે માટે નરેશ પટેલે વ્યસ્તતા અને આંતરિક વિવાદ ન થાય તે માટે દૂર રહેવા નક્કી કરી રાજીનામુ ધરી દીધું હતું.